พท.อัดรัฐบาลทำมาบตาพุดบานปลาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
3 ธ.ค. 2552

นายปานปรีย์ พหิทธานุกร รองหัวหน้าพรรคเพื่อไทย ในฐานะคณะทำงานด้านเศรษฐกิจ กล่าวภายหลังจากที่ศาลปกครองสูงสุด มีคำสั่งที่ให้ระงับโครงการอุตสาหกรรมในมาบตาพุดจำนวน 65 โครงการที่กระทบสิ่งแวดล้อมและชุมชน ว่า พรรคเคยเตือนรัฐบาลให้เร่งรัดแก้ไขปัญหาดังกล่าวมานาน จนกระทั่งศาลปกครองได้มีคำสั่งคุ้มครองชั่วคราวโครงการมาตาพุด
   ทั้งนี้ รัฐบาลก็เพิ่งมาตั้งนายอานันท์ ปันยารชุน มาเป็นประธานคณะกรรมการแก้ปัญหาดังกล่าว ซี่งก็คาดว่าจะใช้เวลานาน 1 ปี ล่าสุด คำสั่งศาลปกครองสูงสุดที่ตัดสินตามกฎหมายรัฐธรรมนูญ 2550 มาตรา 67 วรรค 2 ซึ่งในแง่ของธุรกิจจะได้รับผลกระทบอย่างหนักแน่นอน โดยเฉพาะความมั่นใจของนักลงทุนต่างชาติ
   นายปานปรีย์ กล่าวอีกว่า รัฐบาลควรเร่งให้เกิดความชัดเจนในเรื่องนี้ใน 2 ประเด็นคือ 1 . รัฐบาลได้ดำเนินการโครงการดังกล่าวได้ถูกต้องภายใต้เงื่อนไขรัฐธรรมนูญหรือไม่ 2. จะมีขั้นตอนการสร้างความมั่นใจและประชาสัมพันธ์ที่ชัดเจนอย่างไรเพื่อสร้างความเชื่อมั่นในด้านธุรกิจ  เพราะอาจจะกระทบกับโครงการอื่นไปด้วย   โดยในวันพรุ่งนี้คณะทำงานด้านเศรษฐกิจพรรคเพื่อไทยจะประชุมหารือถึงกรณีดังกล่าว